TÁJÉKOZTATÓ

A nemzeti köznevelésről szóló 2011. évi CXC. törvény 27. § (2) bekezdése, a 46. § (1) bekezdés a) pontja, valamint az 55. § (1) bekezdése rendelkezik a 16 óráig tartó iskolai foglalkozások megszervezéséről, amelyek a 2013/2014-es tanévtől kezdődően kerültek bevezetésre.

A törvény szerint az „általános iskolában a nevelés-oktatást a délelőtti és délutáni tanítási időszakban olyan módon kell megszervezni, hogy a foglalkozások legalább 16 óráig tartsanak”, és „a tanuló kötelessége, hogy ezeken a foglalkozásokon részt vegyen.” A 16 óráig kötelezően biztosítandó egyéb iskolai foglalkozások továbbra is lehetőséget adnak a napközis, tanulószobás foglalkozások megtartására.

Ugyanakkor a törvény módot ad arra is, hogy a szülő kérelmére az iskola igazgatója saját hatásköre alapján az érintett tanuló vonatkozásában a délutáni foglalkozásokon való részvétel alól felmentést adhasson. A felmentés a heti délutáni foglalkozások egészére vonatkozik. Tehát azon gyermekek esetében, akik csak egy-egy iskolai szakkörön, korrepetáláson, sportkörön, művészeti órán, stb. szeretnének részt venni, de más foglalkozáson nem, a szülő a hét egészére felmentést kérhet, és amennyiben felmentést kapnak, akkor az érintett tanulók csak az adott szakkörön, korrepetáláson, stb. vesznek részt.

A felmentést engedélyező igazgatói határozat hiányában a tanuló részvétele kötelező a délutáni 16 óráig tartó foglalkozásokon. A tanítási órák után a gyermek felügyelet nélkül az iskolában nem tartózkodhat.

KÉRELEM

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (szülő/gondviselő) azzal a kéréssel fordulok Önhöz, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nevű (születési hely, idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) \_\_\_\_\_ osztályos gyermekemet a 16 óráig tartó délutáni foglalkozások látogatása alól

a hét minden napján szíveskedjen felmenteni.

Tudomásul veszem, hogy a felmentés a tanítási és a fent megnevezett egyéb órák befejezése utáni heti délutáni foglalkozások egészére vonatkozik \_\_\_\_\_. szeptember \_\_\_-től \_\_\_\_\_. június \_\_\_-ig.

Gyermekem az énekkar előtti vagy egyéb délutáni óra miatt kialakult várakozási idő alatt a *tanulószobán tartózkodik* vagy *tanítás után elhagyja az iskolát és a délutáni foglalkozás megkezdése előtt 5 perccel érkezik vissza*. (Megfelelő rész aláhúzandó.)

Alulírott, büntetőjogi felelősségem teljes tudatában kijelentem, hogy a fent nevezett gyermek törvényes képviselője vagyok.

Dunaújváros, \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szülő/gondviselő aláírása

A felmentést a fentiek szerint engedélyezem.

Dunaújváros, \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

igazgató